Troodon
Troodon est genus dinosaurorum familiae Troodontidarum, cui est species Troodon formosus. Erat dinosaurus parvus avis similis, aevi Cretacei superioris. Anno 1854 iam inventus est in Alberta ab Statunitensi palaeontologo Iosepho Leidy. Saepe existimatur eum ingeniosissimum dinosaurorum fuisse.

Nomen 
Nomen Troodontis, e lingua Graeca formatum, significat “laedens dens”, ob cultratos dentes animalis; tamen nomen speciei, formosus, Latinum est.

Olim Stenonychosaurus inequalis sive Pectinodon bakkeri seu Polyodontosaurus grandis nominabatur.

Descriptio 
Troodon quadraginta quinque chiliogrammata et duos metros fuit; magnos oculos magnumque cerebrum habuit. Nidis Troodontium in Montana inventis, scientifici putant eos in gregiculis vixisse, progeniem fortasse curando..

Loca 
Fossilia Troodontium in parte mundi Cretacei superioris, qua Asiamerica nominatur, inventa sunt: in Canada (Alberta), Foederatis Civitatibus Americae Septentrionalis (Montana, Alasca, Vyomina, Dacota Septentrionale), Usbekistania et Foederatione Russica (provincia Amur, Čukotka, Provincia Autonoma Iudaica).

Notae 

 Dinosauria
 Cretaceum superius
 Theropoda

Dinosauria Americae Septentrionalis
Dinosauria Cretacea
Taxa 1856
Theropoda